จัดทำแผนแม่บทพื้นที่สีเขียว
คิดเชื่อมระบบนิเวศกับการเดินทาง-กทม.รับฟังความเห็น,เมื่อวันที่ 7 ต.ค. เวลา 13.00 น. ที่หอศิลปฯ แยกปทุมวัน นายวันชัย ถนอมศักดิ์ ผอ.สำนักผังเมือง กทม. เป็นประธานเปิดการประชุมรับฟังความเห็นครั้งที่ 1 การจัดทำแผนแม่บทโครงข่ายพื้นที่สีเขียวใน กทม. นายวันชัยกล่าวว่า ปัจจุบัน กทม.มีพื้นที่สีเขียวเพียง 5.44 ตารางเมตรต่อประชากร 1 คน ซึ่งตามเป้าหมายแล้วกำหนดไว้ที่ 6 ตารางเมตรต่อ 1 คน จึงมีโครงการจัดทำแผนแม่บทดังกล่าวขึ้นเพื่อนำไปสู่แนวทางการปฏิบัติ ซึ่งดำเนินการโดยสำนักผังเมือง กทม.ร่วมกับศูนย์บริการวิชาการแห่งจุฬาลงกรณ์มหาวิทยาลัยในการจัดทำ ทั้งนี้การจัดประชุมรับฟังความเห็นจะจัดขึ้นทั้งหมด 10 ครั้ง และจะเปิดโอกาสให้องค์กรอิสระ สถาบันการศึกษา ประชาชนทั่วไป หรือหน่วยงานที่เกี่ยวข้องเข้าร่วมประชุมด้วย, รายงานข่าวแจ้งว่า ในที่ประชุมคณะที่ปรึกษาประกอบด้วย ผศ.ดร.พงศ์ศักดิ์ วัฒนสินธุ์ ผศ.ดร.พนิต ภูจินดา อ.ภาวิณี อินชมภู ได้เสนอแนวทางการพัฒนาทางกายภาพของสวนสาธารณะ ถนน และคลองในโครงข่าย รวมถึงผังแม่บทโครงข่ายพื้นที่สีเขียวในเขตพื้นที่ กทม.ซึ่งปรับปรุงจากแผนแสดงที่โล่งท้ายกฎกระทรวงให้บังคับใช้ผังเมืองรวม กทม. พ.ศ.2556 โดยเสนอแนวคิดการเชื่อมต่อของระบบนิเวศ ระบบการสัญจรทางเท้า ทางจักรยาน และระบบขนส่งมวลชนทั้งทางบกทางน้ำ และระบบรางให้เป็นโครงข่ายครอบคลุมพื้นที่ กทม.เพื่อเกิดประโยชน์ทั้งต่อประชาชนและสภาพแวดล้อมเมืองที่ดี บนพื้นฐานการมีส่วนร่วมในการพัฒนา.
นายวันชัย ถนอมศักดิ์ ผอ.สำนักผังเมือง กทม. เป็นประธานเปิดการประชุมรับฟังความเห็นครั้งที่ 1 การจัดทำแผนแม่บทโครงข่ายพื้นที่สีเขียวใน กทม. นายวันชัยกล่าวว่า ปัจจุบัน กทม.มีพื้นที่สีเขียวเพียง 5.44 ตารางเมตรต่อประชากร 1 คน 
วันชัย ถนอมศักดิ์,จัดทำแผนแม่บทพื้นที่สีเขียว,จุฬาลงกรณ์มหาวิทยาลัย,พงศ์ศักดิ์ วัฒนสินธุ์,พนิต ภูจินดา,ภาวิณี อินชมภู,ระบบนิเวศ,ไทยรัฐฉบับพิมพ์